Midlertidige konstruktioner - byggesagsgebyrer 
Sagsfremstilling 
4.      Midlertidige konstruktioner - byggesagsgebyrer  
                                                                                                                        Åbent 
Sagsnr.: 326-2014-111521     J.nr.: 02.34.00            Anders Søndergaard.: 326-2014-227319 
  
[adresse] 
Midlertidige eller transportable konstruktioner (telte, scener, tribuner mv.) kræver en godkendelse af 
bygningsmyndigheden - en såkaldt lejlighedstilladelsen jf. Byggelovens § 2 stk. 3. Ved behandling af sagen påses 
især de statiske samt brandmæssige forhold. 
  
I en skrivelse til kommunernes borgmestre og byråd opfordrer Brancheforeningen Danske Festudlejere til at 
transportable konstruktioner fritages for byggesagsgebyrer. Af skrivelsen fremgår det at opgaven er flyttet fra 
Beredeskabet til bygningsmyndigheden. Det er imidlertid ikke korrekt. Midlertidige konstruktioner har hele tiden 
skulle godkendes af bygningsmyndigheden, og der opkræves derfor byggesagsgebyrer for disse typer sager. 
  
Brancheforeningen Danske Festudlejere opfordrer i deres skrivelse til at undlade opkrævning af byggesagsgebyrer 
for midlertidige konstruktioner i 2015. Det må antages at de ligeledes mener resten af 2014, idet der på nuværende 
tidspunkt opkræves byggesagsgebyrer i disse typer sager. 
  
Fra 1. januar 2015 indtræder en ny certificeringsordning for transportable konstruktioner, som medfører at telte, 
scener mv. kan certificeres, og dermed ikke kræver byggesagsbehandling. Ucertificerede tranportable 
konstruktioner skal dog forsat byggesagsbehandles. 
  
I 2013 var gebyrtaksten for lejlighedstilladelser 3.500 kr. pr. lejlighedstilladelse, mens en lejlighedstilladelse i 2014 
kostede 3.550 kr. Nedenfor ses en opgørelse over lejlighedstilladelser samt indtægterne i hhv. 2013 samt pr. 1. 
august 2014. 
  
  
Antallet er lejlighedstilladelser har været stigende de sidste par år, idet flere og flere er blevet opmærksomme på at 
det kræver en byggetilladelse at opsætte fx et cirkustelt eller en scene. Ligeledes har en ulykke sidste år med et 
cirkustelt som styrtede sammen medført ekstra fokus på området. 
  
En eventuel fritagelse af byggesagsgebyrer på denne type sager for resten af 2014 vil medføre en estimeret 
manglende indtægt på 21.300 kr. 
  
1. januar 2015 ændres reglerne således at fakturering for byggesagsbehandling skal være timebaseret. Det er 
derfor vanskeligt at estimeret den manglende indtægt for en eventuel fritagelse af byggesagsgebyrer for midlertidige 
konstruktioner i 2015. Et forsigtigt overslag vil være en manglende indtægt på ca. 100.000 kr. i 2015, hvis disse 
typer sager friholdes for byggesagsgebyrer.  
  
En eventuel friholdelse af gebyrer for midlertidige konstruktioner i 2015 vil således blive behandlet i forbindelse med 
den overordnede beslutning om gebyrstrukturen i 2015 
  
BEHANDLING 
Teknik- og Miljøudvalget. 
År 
Antal modtagende 
sager 
Indtægt 
2013 
16 
56.000 kr. 
2014 (pr. 1. aug.) 
20 
71.000 kr. 
  
INDSTILLING 
Teknik- og Miljøchefen indstiller,  
- at idet der indføres ordning med akkreditering fra 2015 - fastholdes gebyrtaksten for lejlighedstilladelser til de 
midlertidige konstruktioner i 2014.  
- at fra 2015 følger gebyrtaksten for lejlighedstilladelser til de midlertidige konstruktioner de generelle 
byggesagsgebyrer, der fastlægges for budget 2015.  
  
ØKONOMISKE KONSEKVENSER 
Ved fritagelse af byggesagsgebyrer for midlertidige konstruktioner skal der tages stilling til den manglende indtægt 
på ca. 21.300 kr. for 2014 
  
  
Bilag 
  
  
  
  
  
Teknik- og Miljøudvalgets møde den 1. september 2014: 
Udvalget vedtog at godkende teknik- og miljøchefens indstilling. 
Bilag 1 - Skrivelse fra Brancheforeningen Danske Festudlejere 
326-2014-227368 
